PCSGH พุ่งพรวดเกือบ 17% นิวไฮรอบ 3 เดือน หลังคว้างานเพิ่มรวม 4 พันลบ.
PCSGH พุ่งพรวดเกือบ 17% นิวไฮรอบ 3 เดือน หลังคว้างานเพิ่ม มูลค่ารวม 4 พันลบ. ล่าสุด ณ เวลา 15.10 น. อยู่ที่ 8 บาท บวก 1.15 บาท หรือ 16.79% สูงสุดที่ 8.15 บาท ต่ำสุดที่ 7.20 บาท ด้วยมูลค่าซื้อขาย 70.21 ล้านบาท ขณะที่ดัชนีตลาดหุ้นไทยโดยรวมลบ 1.01%
8 พ.ค. 2561

ผู้สื่อข่าวรายงานว่า ราคาหุ้น บริษัท พี.ซี.เอส.แมชีน กรุ๊ปโฮลดิ้ง จำกัด (มหาชน) หรือ PCSGH ล่าสุด ณ เวลา 15.10 น. อยู่ที่ 8 บาท บวก 1.15 บาท หรือ 16.79% สูงสุดที่ 8.15 บาท ต่ำสุดที่ 7.20 บาท ด้วยมูลค่าซื้อขาย 70.21 ล้านบาท
ทั้งนี้ ราคาหุ้น PCSGH ปรับตัวขึ้นสูงสุดในรอบ 3 เดือน นับตั้งแต่ราคาหุ้นปิดตลาดที่ระดับ 8 บาท เมื่อวันที่ 5 ก.พ.61  หลังแจ้งคว้างานใหม่เพิ่มเติมในโครงการผลิตชิ้นส่วนยานยนต์ไฟฟ้าเพิ่มเติมจากที่เคยแจ้งข่าวไปแล้วอีก 2 โครงการใหม่และชิ้นส่วนอื่น มูลค่ารวมตลอดทั้งโครงการมากกว่า 4,000 ล้านบาท โดยมีกำหนดการส่งมอบและเริ่มรับรู้รายได้ตั้งแต่ไตรมาส 4/62 เป็นต้นไป
โดยบริษัทฯ ได้เตรียมกำลังการผลิตสำรองโดยไม่จำเป็นต้องสรรหาเงินลงทุนเพิ่มเติม เพื่อรองรับการขยายตัวของชิ้นส่วนยานยนต์ไฟฟ้าในอนาคตไว้เรียบร้อยแล้ว